องค์การเภสัชกรรมเริ่มปลูกกัญชาทางการแพทย์ที่ถูกต้องตามกฎหมายแห่งแรกของอาเซียน เพื่อใช้ผลิตสารสกัดต้นแบบกัญชาทางการแพทย์ คาดว่ากรกฎาคมนี้ได้สารสกัดกัญชา ให้ผู้ป่วยที่ร่วมโครงการจัยทดลองทางคลินิก
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวในการประธานในพิธีเปิดโครงการผลิตสารสกัดต้นแบบกัญชาทางการแพทย์ขององค์การเภสัชกรรม (อภ.) ระยะที่ 1 เริ่มต้นการปลูกต้นกัญชาภายในอาคารมาตรฐานการปลูกระดับนานาชาติ บนพื้นที่ 100 ตรม. ภายในโรงงานผลิตยา อภ. คลอง 10 ปทุมธานี ว่า การเริ่มลงเมล็ดต้นกัญชาวันนี้เพื่อเริ่มต้นปลูกระยะแรกเพื่อการเริ่มต้น ให้มีวัตถุดิบกัญชาปลอดสารพิษและมีสารสำคัญทางยาได้ตามมาตรฐานทางการแพทย์ หรือ Medical Grade คือได้สารสำคัญทางยาที่เพียงพอต่อการรักษา ปลดภัยจากสารเคมี เชื้อรา และมีความคงที่ของสารสำคัญ ให้สามารถนำไปสกัดเป็นสารสกัดกัญชาทางการแพทย์ ผลิตเป็นน้ำมันหยดใต้ลิ้น นำไปใช้ในการทดลองทางคลินิกในผู้ป่วยที่ร่วมโครงการวิจัย ซึ่งสิ่งที่เกิดขึ้นวันนี้เป็นความพยายามให้กัญชาในประเทศไทย สามารถใช้ประโยชน์ทางการแพทย์ได้อย่างแท้จริง ตาม พ.ร.บ.ยาเสพติดให้โทษ (ฉบับที่ พ.ศ.2562) ที่ออกมา ให้สามารถนำกัญชามาใช้รักษาโรคได้ ภายใต้ระบบควบคุมที่วางไว้ซึ่งเป็นระบบที่สหประชาขาติให้การยอมรับแล้วว่าเป็นระบบที่ปลอดภัยต่อผู้ป่วย จากนี้อีก 5 ปี จะเป็นโอกาสที่หต่วยงานภาครัฐของไทยทั้งหมดที่เกี่ยวข้องต้องต้องเร่งพัฒนาเพื่อก้าวให้ทันนวัตกรรมกัญชาประเทศต่างๆ ที่เริ่มไปก่อนแล้ว ซึ่งการปลูกกัญชาวันนี้ถือเป็นการปลูกกัญชาทางการแพทย์ที่ถูกต้องตามกฎหมายต้นแรกในอาเซียน         สำหรับเมล็ดพันธุ์กัญชาที่ใช้ปลูกครั้งนี้ เป็นสายพันธุ์ลูกผสม นำเข้าจากประเทศฝรั่งเศส โดยการปลูก ด้วยเทคโนโลยีระบบรากลอย พรเอมระบบควบคุมความปลอดภัยสูงสุดทุกด้าน ทำให้การปลูกครั้งนี้ต้องใช้งบประ มาณทั้งสิ้น 10 ล้านบาท คาดว่าผลผลิตจากการปลูกวันนี้ จะสามารถนำไปผลิตเป็นน้ำมันกัญชาชนิดหยดใต้ลิ้น ขนาดบรรจุ 5 มิลลิตร ได้ประมาณ 2,500 ขวด ภายในเดือนกรกฎาคมนี้